Diari Oficial de la Generalitat Valenciana


Sumari del DOGV 5029, del 16-06-2005 (2005/6701)

Informació pública de l'alternativa tècnica del programa d'actuació integrada de la unitat d'execució Golf de Sanet de les normes subsidiàries de Sanet y Negrals.
------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6701


Organisme emissor
:   la Marina Golf de Sanet, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Golf de Sanet de les normes subsidiàries de Sanet y Negrals. [2005/F6701]
  
La mercantil La Marina Golf de Sanet, SL, ha formulat a l'empara del que s'establix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), l'alternativa tècnica de programa d'actuació integrada l'àmbit d'actuació de la qual és la unitat d'execució única del sector Golf de Sanet del Pla General d'Ordenació Urbana del municipi de Sanet y Negrals.
  
La referida proposta, que comprén memòria justificativa del programa d'actuació integrada, pla parcial de millora, estudi d'impacte mediambiental i avantprojecte d'urbanització, tot això condicionat al Pla General d'Ordenació Urbana de Sanet y Negrals en l'actualitat aprovat provisionalment, ha sigut protocol·litzada a la notaria de José María González Arroyo, amb domicili a l'avinguda de Jaime I, número 6, de Pego (Alacant).
  
En aplicació del que s'establix en l'article 48, en relació amb el 46.3 de la Llei Reguladora de l'Activitat Urbanística, és procedent sotmetre el programa esmentat, amb tota la documentació annexa, a informació pública per un termini de 20 dies, comptats a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
Durant este termini, la referida documentació, així com l'expedient administratiu, podran ser consultats a la dita notaria i sol·licitar còpia o exhibició de l'acta de protocol·lització dels projectes esmentats, o bé a la Secretaria de l'Ajuntament de Sanet y Negrals (Secció d'Urbanisme), situat a l'avinguda de l'Ajuntament, número 18, i es podran presentar al·legacions i/o altres alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior.
  
Estos terminis quedaran prorrogats per 20 dies si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia que reglamentàriament es determine.
  
L'acte d'obertura de pliques tindrà lloc a la seu de l'Ajuntament de Sanet y Negrals, el dia següent hàbil a la conclusió del termini per a presentar-les, tret del supòsit que este dia siga dissabte, cas en què s'haurà d'entendre dia hàbil l'immediatament posterior, i durant els 10 dies següents totes les actuacions podran ser objecte de consulta i al·legació pels interessats.
  
Cosa que es comunica, perquè se'n prenga coneixement i als efectes oportuns, i en compliment del que s'establix en els articles 46.3 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.